CELEX: C2007/082/13
Language: sl
Date: 2007-04-14 00:00:00
Title: Zadeva C-183/06: Sodba Sodišča (peti senat) z dne 15. februarja 2007 (predlog za sprejetje predhodne odločbe Finanzgericht München — Nemčija) — Ruma GmbH proti Oberfinanzdirektion Nürnberg (Skupna carinska tarifa — Kombinirana nomenklatura — Tarifna uvrstitev — Tarifna številka 8529 — Tarifna podštevilka 8529 90 40 — Membrana tipkovnice za mobilni telefon)

14.4.2007   
            
            
               SL
            
            
               Uradni list Evropske unije
            
            
               C 82/7
            
         Sodba Sodišča (peti senat) z dne 15. februarja 2007 (predlog za sprejetje predhodne odločbe Finanzgericht München — Nemčija) — Ruma GmbH proti Oberfinanzdirektion Nürnberg
   (Zadeva C-183/06) (1)
   
   (Skupna carinska tarifa - Kombinirana nomenklatura - Tarifna uvrstitev - Tarifna številka 8529 - Tarifna podštevilka 8529 90 40 - Membrana tipkovnice za mobilni telefon)
   (2007/C 82/13)
   Jezik postopka: nemščina
   Predložitveno sodišče
   Finanzgericht München
   Stranki v postopku v glavni stvari
   
      Tožeča stranka: Ruma GmbH
   
      Tožena stranka: Oberfinanzdirektion Nürnberg
   Predmet
   Predlog za sprejetje predhodne odločbe — Finanzgericht München — Razlaga Uredbe Komisije (ES) št. 1789/2003 z dne 11. septembra 2003 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 281, str. 1) — Tarifna podštevilka 8538 — Ohišje za tipkovnico mobilnega telefona (keypad), ki je na spodnji strani opremljena z neprevodnimi kontaktnimi točkami
   Izrek
   Kombinirano nomenklaturo o skupni carinski tarifi iz Priloge I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi, kot je bila spremenjena z Uredbo Komisije (ES) št. 1789/2003 z dne 11. septembra 2003, je treba razlagati tako, da spadajo membrane tipkovnice iz polikarbonata za mobilni telefon, ki imajo na zgornji strani izbočene tipke in na spodnji strani neprevodne kontaktne nožice in ki so namenjene vgradnji v mobilne telefone, v tarifno podštevilko 8529 90 40.
   
      (1)  UL C 143, 17.6.2006.